През едногодишния период на валидност на лиценза за риболов по смисъла на раздел 2 от глава I от настоящото приложение в декларациите се вписва уловът от всеки рейс. Оригиналите на декларациите се изпращат на ЦМР на материален носител, в срок от 45 дни от края на последния рейс, извършен през този период. Информацията се изпраща по факс (+ 261 20 22 490 14) или електронна поща (csp-mprh@blueline.mg).2.2. Плавателните съдове декларират улова си чрез формуляр, съответстващ на бордовия дневник, чийто образец фигурира в допълнение 2. За периодите, в които плавателният съд се е намирал извън зоната за риболов на Мадагаскар, в бордовия дневник се попълва "Извън зоната за риболов на Мадагаскар".2.3. Формулярите се попълват четливо и се подписват от капитана на плавателния съд или от неговия законен представител.3. При неспазване на разпоредбите на настоящата глава мадагаскарското правителство си запазва правото да прекрати временно лиценза на дадения плавателен съд, докато той не изпълни съответната формалност, както и да му наложи санкция, предвидена от действащото законодателство на Мадагаскар. За целта се информират Европейската комисия и държавата-членка, под чийто флаг плава съдът.4. Двете страни се споразумяват да насърчават разработването на система за деклариране на улова, основана изключително на електронния обмен на горепосочените информация и документи, както и за бързата замяна на писменото деклариране (бордовия дневник) с негов електронен еквивалент.ГЛАВА IVПретоварване и разтоварванеДвете страни си сътрудничат с цел подобряване на възможностите за претоварване и разтоварване на улова на пристанищата на Мадагаскар.1. Разтоварване:Плавателните съдове на Общността за улов на риба тон, които разтоварват улова си на мадагаскарско пристанище, ползват отстъпка от 5 EUR на тон от таксата за улов в риболовната зона на Мадагаскар, чийто размер е посочен в глава I, раздел 2, параграф 2 от приложението.При продажба на улова на мадагаскарско предприятие за преработка се ползва допълнителна отстъпка от 5 EUR.Този механизъм ще се прилага за всеки плавателен съд на Общността от първата година на прилагане на настоящия протокол до достигане на максимум 50 % от размера на окончателния улов (определен в глава III на приложението).2. Условията за упражняване на контрол върху разтоварения или прехвърлен улов ще бъдат определени по време на първото заседание на съвместния комитет.3. Оценка:Размерът на финансовите облекчения и максималният окончателен размер на улова в проценти подлежат на актуализация в рамките на съвместния комитет, в зависимост от социално-икономическото въздействие на операциите по разтоварване, извършени през съответната година.ГЛАВА VНаемане на моряци1. Корабособствениците на сейнери за улов на риба тон и плавателни съдове за риболов с въже майка на повърхността се задължават да наемат граждани от страните от АКТБ, при следните условия и ограничения:- за сейнери за улов на риба тон: поне 20 % от моряците от АКТБ се наемат за сезона за улов на риба тон в риболовната зона на трета държава [2],- за флота от плавателни съдове за риболов с въже майка на повърхността: поне 20 % от моряците се наемат от АКТБ за сезона за улов в риболовната зона на трета държава.2. Корабособствениците се опитват да наемат допълнителен брой моряци от страните от АКТБ.3. Декларацията на Международната организация на труда (МОТ)